Συμπληρωματικό υλικό
«Δημιουργία ζώνης ελεύθερης κίνησης»

Μια ομάδα της Τρίτης Γυμνασίου ενός σχολείου έκανε μία στατιστική έρευνα για να διερευνήσει τη γνώμη εκείνων που χρησιμοποιούν το κέντρο της πόλης στο σχέδιο του Δήμου για τη δημιουργία ζώνης ελεύθερης από την κυκλοφορία οχημάτων στο κέντρο της πόλης.

Απάντησαν στην ακόλουθη δήλωση:

Σχετικά με την απαγόρευση της κίνησης των αυτοκινήτων από 8 π.μ. έως 10 μ.μ.:

- Α. Συμφωνώ απολύτως.
- Β. Συμφωνώ.
- Γ. Δεν έχω γνώμη.
- Δ. Διαφωνώ.
- Ε. Διαφωνώ απολύτως.

Επειδή η ομάδα των μαθητών βρισκόταν στο σχολείο κατά τη διάρκεια της ημέρας, οι ερωτήσεις τέθηκαν 8π.μ.-8:30 π.μ. και 2:30 μ.μ.-3 μ.μ. Ο τόπος εύρεσης των ερωτώμενων ήταν ο πεζόδρομος μετά την έξοδο από τον κεντρικό χώρο στάθμευσης της πόλης. Τα αποτελέσματα έδειξαν ότι συντριπτική πλειονότητα διαφωνούσε με το σχέδιο.

Οι μαθητές της Τρίτης Γυμνασίου του δικού σας σχολείου συζήτησαν το θέμα στην τάξη τους και φάνηκε ότι η συγκέντρωση κατάλληλων δεδομένων παρουσίασε προβλήματα.

Μερικά κριτικά σχόλια ήταν τα ακόλουθα:

- Για να είναι έγκυρα και αξιόπιστα τα αποτελέσματα έπρεπε να ρωτηθούν όλοι όσοι χρησιμοποιούν το κέντρο της πόλης. Όμως ήταν αδύνατο να εντοπιστούν όλοι για να καταγραφεί η γνώμη τους.
- Από την άλλη, στην περίπτωση που απαντούσαν όλοι, θα χρειάζονταν πολύ χρόνο για να μαζέψουν τα δεδομένα καθώς και για να τα αναλύσουν στη συνέχεια.
- Επιπλέον, είναι πολύ πιθανό οι γονείς των παιδιών να μην απάντησαν στην έρευνα και η πλειονότητα αυτών που απάντησαν να ήταν οδηγοί αυτοκινήτων.

Μετά από αυτές τις διαπιστώσεις, οι μαθητές της Τρίτης Γυμνασίου του δικού σας σχολείου για την καλύτερη κατανόηση του κοινωνικού τους περίγυρου αποφάσισαν να διενεργήσουν μία στατιστική έρευνα με το ίδιο ερώτημα.

Να πραγματοποιήσετε την έρευνα στην πόλη σας λαμβάνοντας υπόψη την κριτική που έγινε στην τάξη κατά την εφαρμογή. Να υποβάλετε αναφορά έρευνας με τους εξής άξονες:

- Διατύπωση του θέματος της έρευνας.
- Συμπλήρωση του ερωτηματολογίου και με άλλα ερωτήματα και συλλογή των δεδομένων.
- Κατασκευή πινάκων και διαγραμμάτων για την παρουσίαση των αποτελεσμάτων.
- Ερμηνεία των αποτελεσμάτων.
- Συμπεράσματα.

# Οθόνη Βοήθειας

## Οδηγίες

Διαβάστε το παρακάτω υλικό για να αποκτήσετε μία καλύτερη κατανόηση του θέματος. Το συμπληρωματικό περιεχόμενο περιέχει ενδιαφέρουσες πληροφορίες και παραδείγματα που θα σας βοηθήσουν να εμβαθύνετε στη γνώση σας. Μη διστάσετε να επιστρέψετε σε αυτήν την ενότητα όποτε το κρίνετε απαραίτητο.

# Καρτέλα Συντελεστών